શંકરાચાર્ય સ્વરૂપાનંદ સરસ્વતી અહીં અટક્યા નહી. તેમણે મહારાષ્ટ્રના શનિ શિંગણાપુરમાં મહિલાઓને પ્રવેશ મળવા પર સવાલો ઉઠાવ્યા. તેમણે કહ્યું કે ‘જે પ્રકારે મહિલાઓ પર અત્યાચાર થઇ રહ્યાં છે તે ત્યાં સુધી અટકશે નહી જ્યાં સુધી મહિલાઓ શનિની પૂજા કરવાનું બંધ નહી કરે.’ તેમણે કહ્યું કે શનિ ભગવાન નહી એક ગ્રહ છે અને ગ્રહની શાંતિ થાય છે પૂજા કરાતી નથી. સ્વરૂપાનંદ સરસ્વતીએ પહેલાં પણ શનિ શિંગણાપુરમાં મહિલાઓને પ્રવેશ આપવાની માંગનો વિરોધ કર્યો હતો.